ddrg/super_eurlex huggingface dataset:
(3)

Euroopa Ülemkogu rõhutas 13.–14. detsembril 2007, et Euroopa Liit (EL) on valmis täitma juhtivat rolli piirkonnas stabiilsuse tugevdamisel ja Kosovo tulevast staatust määratleva kokkuleppe rakendamisel. Euroopa Ülemkogu märkis, et liit on valmis aitama Kosovot teel jätkusuutliku stabiilsuse suunas, sealhulgas Euroopa julgeoleku- ja kaitsepoliitika (EJKP) missiooni abil ja toetades rahvusvahelist tsiviilbürood, mis on osa rahvusvahelisest kohalolekust.
(3)

On vaja tagada, et keskkonnakaitse kõrge tase säiliks kogu Euroopa Liidus, eelkõige siis, kui teatavate jäätmesaadetiste taaskasutamine ei ole kooskõlas selliste lähteriigi õigusaktidega, mis käsitlevad jäätmete taaskasutust. Seepärast peaks Bulgaariale jääma võimalus esitada vastuväiteid teatavate soovimatute jäätmesaadetiste kohta, mis on kavandatud saata taaskasutamistoiminguteks tema territooriumile. Järelikult on Bulgaaria suhtes kohaldatavat erandkorda vaja pikendada kuni 31. detsembrini 2012.
7)

Artikkel 15 asendatakse järgmisega: „Artikkel 15 Teabe andmine ÜROle ja teistele kolmandatele osapooltele 1. Kõrge esindaja on volitatud kooskõlas nõukogu julgeolekueeskirjadega (3) andma ÜROle ja käesoleva ühismeetmega seotud teistele kolmandatele osapooltele ELi salastatud teavet ja dokumente, mis on koostatud kõnealuse ELi sõjalise operatsiooni jaoks ning mille salastatuse tase vastab teabe saaja teadmisvajadusele. 2. Kõrge esindaja on volitatud andma ÜROle ja käesoleva ühismeetmega seotud teistele kolmandatele osapooltele ELi mittesalastatud dokumente, mis käsitlevad nõukogus operatsiooniga seoses toimunud arutelusid ning mille puhul kehtib ametisaladuse hoidmise kohustus tulenevalt nõukogu kodukorra (4) artikli 6 lõikest 1.
(4)

Eksperdirühma liikmeteks peaksid olema õiguse, majanduse ja tehnoloogia vallas pädevad organisatsioonid, sest need valdkonnad on asjade Internetiga tihedalt seotud. Sellisteks organisatsioonideks on ameti- ja kutseliidud, Euroopa standardiorganisatsioonid, rahvusvahelised partnerid, tarbijaühendused ja kodanikuühiskonna organisatsioonid, ning teadusasutused ja akadeemilised õppeasutused, lisaks võivad eksperdirühma tegevuses osaleda ELi liikmesriikide ja institutsioonide, nagu Regioonide Komitee või Euroopa Majandus- ja Sotsiaalkomitee vaatlejad.
(3)

Euroopa Toiduohutusamet (edaspidi „toiduohutusamet”) esitas 6. mail 2009 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses on selgitatud, et mais 1507x59122 on inimeste ja loomade tervisele ning keskkonnale sama ohutu kui geneetiliselt muundamata mais. Seega on arvamuses tehtud järeldus, et on vähetõenäoline, et taotluses kirjeldatud maisi 1507x59122 sisaldavad, sellest koosnevad või sellest valmistatud tooted (edaspidi „tooted”) mõjuksid kavandatud kasutusviiside puhul inimeste ja loomade tervisele või keskkonnale kahjulikult (3). Toiduohutusamet võttis oma arvamuse esitamisel arvesse kõiki liikmesriikide küsimusi ja kaalutlusi, mis tõstatati arupidamisel riiklike pädevate asutustega, nagu on ette nähtud kõnealuse määruse artikli 6 lõikega 4 ja artikli 18 lõikega 4.
(2)

Need ennetusmeetmed näevad muu hulgas liikmesriikidele ette kohustuse tagada, et elusat suu- ja sõrataudiviirust käsitletaks teadustegevuse ja diagnostika eesmärgil üksnes direktiivi 2003/85/EÜ XI lisa A osas loetletud heakskiidetud laborites ning et vaktsiinide tootmiseks ettenähtud inaktiveeritud antigeenide või vaktsiinide valmistamine ja sellega seotud teadustegevus toimuks ainult selle lisa B osas loetletud heakskiidetud ettevõtetes ja laborites.
2)

Artiklit 3 muudetakse järgmiselt: a) lõike 3 punkt b asendatakse järgmisega: „b) pärast teist taanet: „komisjoni otsuse 2004/558/EÜ artikli 3 lõike … punkt … ”.”; b) lisatakse järgmised lõiked: „4. Erandina lõike 1 punktidest a ja b võib sihtliikmesriigi pädev asutus lubada tuua lihatootmiseks ettenähtud veiseid III lisas määratletud BHV1-vabasse majandisse (edaspidi „BHV1-vaba majand”), mis asub II lisas loetletud liikmesriigi piirkonnas, kui on täidetud järgmised tingimused: a) loomad peavad olema BHV1 vastu vaktsineerimata ning olema sündinud BHV1-vabas majandis ja neid peab olema seal hoitud sünnist saadik; b) loomi transporditakse nii, et nad ei puutu kokku halvema tervisliku seisundiga loomadega; c) 30 päeva enne väljasaatmist või sünnist saadik (kui loomad on alla 30 päeva vanused) peavad loomad olema viibinud päritolumajandis või olema olnud isolatsioonis pädeva asutuse heakskiidetud rajatises, mis asub liikmesriigis, kus veiste infektsioossest rinotrahheiidist teatamine on kohustuslik ning kus viie kilomeetri raadiuses majandist või isolatsioonirajatisest ei ole transportimisele eelneva kolmekümne päeva jooksul esinenud BHV1 nakkuse kliinilisi ega patoloogilisi ilminguid; d) kui loomad on pärit BHV1 vastu vaktsineeritud karjast, on neile tehtud negatiivse tulemusega seroloogiline test BHV1 gE-glükoproteiini vastaste antikehade tuvastamiseks, ning muudel juhtudel on loomadele tehtud seroloogiline test BHV1 kõigi tüüpide tuvastamiseks vereproovist, mis on võetud seitse päeva enne nende väljasaatmist punktis c viidatud majandist; e) BHV1-vabades majandites, kuhu loomad viiakse, nuumatakse neid siseruumides ja nad viiakse välja üksnes tapamajja transportimiseks; f) punktis d osutatud loomadele on tehtud seroloogiline test BHV1 gE-glükoproteiini vastaste antikehade või kõigi BHV1 tüüpide tuvastamiseks vereproovist, mis on võetud 21–28 päeva pärast loomade saabumist punktis e viidatud majandisse, i) ning testi tulemused on kõigil juhtudel negatiivsed või ii) majandi BHV1-vaba staatus peatatakse, kuni nakatunud loomad hiljemalt 45 päeva jooksul pärast majandisse saabumist tapetakse ja — nakatunud loomadega otseselt kokku puutunud loomade BHV1 gE-glükoproteiini vastaste antikehade või kõigi BHV1 tüüpide seroloogilise testi tulemused on negatiivsed (vereproov peab olema võetud mitte varem kui 28 päeva pärast nakatunud loomade kõrvaldamist) või — nakatunud loomadega samas ruumis olnud loomade BHV1 gE-glükoproteiini vastaste antikehade või kõigi BHV1 tüüpide seroloogilise testi tulemused on negatiivsed (vereproov peab olema võetud mitte varem kui 28 päeva pärast nakatunud loomade kõrvaldamist) või — kõigi ülejäänud majandis viibivate loomade BHV1 gE-glükoproteiini vastaste antikehade või kõigi BHV1 tüüpide seroloogilise testi tulemused on negatiivsed (vereproov peab olema võetud mitte varem kui 28 päeva pärast nakatunud loomade kõrvaldamist) või — BHV1-vaba staatus ennistatakse kooskõlas III lisa 4. punktiga. 5. Lõikes 4 viidatud sihtliikmesriik teavitab komisjoni ja teisi liikmesriike, millistes II lisas loetletud piirkondades lõike 4 sätteid kohaldatakse, samuti nende sätete kavandatava kohaldamise aja.”.
(3)

Otsuse 2008/185/EÜ I lisas on esitatud loetelu liikmesriikidest ja nende piirkondadest, mis on vabad Aujeszky haigusest ja kus vaktsineerimine on keelatud. Selle otsuse II lisas on esitatud loetelu liikmesriikidest ja nende piirkondadest, kus on olemas Aujeszky haiguse heakskiidetud riiklik tõrjekava.
(5)

Aluslepingu artikli 126 lõikega 5 nõutakse, et komisjon esitaks nõukogule arvamuse juhul, kui ta arvab, et liikmesriigil on või võib tekkida ülemäärane eelarvepuudujääk. Olles arvesse võtnud aluslepingu artikli 126 lõike 3 kohast ettekannet ning aluslepingu artikli 126 lõike 4 kohast majandus- ja rahanduskomitee arvamust, järeldas komisjon, et Bulgaarial on ülemäärane eelarvepuudujääk. Seetõttu edastas komisjon 6. juulil 2010 nõukogule Bulgaaria kohta sellekohase arvamuse (3).
(3)

Euroopa Toiduohutusamet (edaspidi „toiduohutusamet”) esitas 22. septembril 2009 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses on selgitatud, et mais Bt11xGA21 on inimeste ja loomade tervisele ning keskkonnale sama ohutu kui geneetiliselt muundamata mais. Seega on arvamuses tehtud järeldus, et on vähetõenäoline, et taotluses kirjeldatud maisi Bt11xGA21 sisaldavad, sellest koosnevad või sellest valmistatud tooted (edaspidi „tooted”) mõjuksid kavandatud kasutusviiside puhul inimeste ja loomade tervisele või keskkonnale kahjulikult (3). Toiduohutusamet võttis oma arvamuse esitamisel arvesse kõiki liikmesriikide küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.
(3)

Euroopa Toiduohutusamet esitas 8. aprillil 2009 kooskõlas määruse (EÜ) nr 1829/2003 artiklitega 6 ja 18 heakskiitva arvamuse. Arvamuses on selgitatud, et mais 59122x1507xNK603 on inimeste ja loomade tervisele ning keskkonnale sama ohutu kui geneetiliselt muundamata mais. Seega on arvamuses tehtud järeldus, et on vähetõenäoline, et taotluses kirjeldatud maisi 59122x1507xNK603 sisaldavad, sellest koosnevad või sellest valmistatud tooted (edaspidi „tooted”) mõjuksid kavandatud kasutusviiside puhul inimeste ja loomade tervisele või keskkonnale kahjulikult (3). Toiduohutusamet võttis oma arvamuse esitamisel arvesse kõiki liikmesriikide küsimusi ja kaalutlusi, mis tõstatati riiklike pädevate asutustega arupidamise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.
„a)

näeb ette 2011. aasta eelarve projekti lisatavad konsolideerivad fiskaalmeetmed suurusjärgus vähemalt 3,2 % SKPst (4,3 % SKPst, kui arvestada meetmeid, mis kantakse üle 2010. aastast). Kõnealused meetmed hõlmavad: valitsemissektori vahetarbimise vähendamine vähemalt 300 miljoni euro võrra võrreldes 2010. aasta tasemega (lisaks avaliku halduse ja kohaliku omavalitsuse reformist tulenevale säästule, nagu on osutatud käesolevas lõikes); pensionide indekseerimise külmutamine (et säästa 100 miljonit eurot); ajutise kriisiaja lõivu kehtestamine suure kasumlikkusega ettevõtjatele (annab vähemalt 600 miljoni euro suurust aastast lisatulu aastatel 2011, 2012 ja 2013); teatavate elukutsete esindajate hinnanguline maksustamine (annab vähemalt 400 miljoni euro suurust tulu 2011. aastal ning suurendab maksutulu 2012. ja 2013. aastal vähemalt 100 miljoni euro võrra aastas); käibemaksubaasi laiendamine, hõlmates teatavad teenused, mis praegu on maksust vabastatud, ning kehtestades teatavate vähendatud maksumääraga kaupade ja teenuste (30 % ulatuses) suhtes tavapärase maksumäära (saadav tulu on 1 miljard eurot); CO2-heite maksu järkjärguline kehtestamine (saadav tulu on vähemalt 300 miljonit eurot 2011. aastal); valitsuse poolt avalikku haldust reformivate õigusaktide rakendamine ja kohalike omavalitsuste ümberkorraldamine (et vähendada kulusid vähemalt 500 miljonit eurot aastal 2011 ning veel 500 miljonit eurot aastas aastatel 2012 ja 2013); siseriiklikult rahastatavate investeeringute vähendamine (vähemalt 500 miljoni euro võrra), eelistades ELi struktuurifondidest rahastatavaid investeerimisprojekte; algatused maakasutusõiguse rikkumise reguleerimiseks (saadav tulu on vähemalt 1 500 miljonit eurot aastatel 2011–2013, sellest vähemalt 500 miljonit aastal 2011); hasartmängude litsentsimine (lubade müügist saadakse vähemalt 500 miljonit eurot tulu ja litsentsitasudena 200 miljonit eurot aastas); kinnisvaramaksu baasi laiendamine, ajakohastades varaväärtusi (annab täiendavat tulu vähemalt 400 miljonit eurot); mitterahalise palga täiendav maksustamine, sh autoliisingu maksete maksustamine (tulu vähemalt 150 miljonit eurot); luksuskaupade täiendav maksustamine (tulu vähemalt 100 miljonit eurot); erimaksu kehtestamine loata ehitiste suhtes (tulu vähemalt 800 miljonit eurot aastas); pensionile jäävate avaliku sektori (keskvalitsus, kohalikud omavalitsused, sotsiaalkindlustusfondid, avalik-õiguslikud äriühingud, riigiasutused ja muud avaliku sektori asutused) töötajate asendamine üksnes 20 % ulatuses. Võrreldavat eelarvekokkuhoidu andvaid meetmeid võib kaaluda pärast konsulteerimist komisjoniga.”
(10)

Ameerika Ühendriikide Väärtpaberite ja Börsitehingute Komisjon (The Securities and Exchange Commission of the United States of America) on pädev uurima audiitoreid ja audiitorettevõtteid; käesolev otsus peaks hõlmama Ameerika Ühendriikide Väärtpaberite ja Börsitehingute Komisjoni pädevust üksnes niivõrd, kuivõrd see on seotud audiitorite ja audiitorettevõtete uurimisega. Ameerika Ühendriikide Väärtpaberite ja Börsitehingute Komisjon rakendab piisavaid kaitsemeetmeid ning keelab oma praegustel ja endistel töötajatel avalikustada konfidentsiaalset teavet mis tahes kolmandale isikule või asutusele ja karistab sellise avalikustamise eest. Kõnealune asutus kasutaks üleantud, vannutatud audiitorite või audiitorettevõtete käes olevaid auditi tööpabereid või muid dokumente üksnes audiitorite ja audiitorettevõtete avalikuks järelevalveks. Vastavalt Ameerika Ühendriikide õigusnormidele on Väärtpaberite ja Börsitehingute Komisjonil võimalik anda USA audiitorite või audiitorettevõtete käes olevad auditi tööpaberid või muud dokumendid üle liikmesriikide pädevatele asutustele, kui need tööpaberid ja muud dokumendid on seotud uurimisega, mida ta võib selliste audiitorite ja audiitorettevõtete suhtes teostada. Sellest lähtuvalt tuleks Ameerika Ühendriikide Väärtpaberite ja Börsitehingute Komisjon tunnistada adekvaatseks direktiivi 2006/43/EÜ artikli 47 lõike 1 kohaldamisel.
(2)

Uurimis- ja arendustegevuse lepingute osas pangatähtede turvalisuse valdkonnas on vajalikud turvalisuse erimeetmed ja seetõttu ei saa neid hankemenetlusse suunata. Tuleb selgitada, et need lepingud on hõlmatud otsuse EKP/2007/5 (4) artikli 6 lõike 1 punktis c sätestatud erandiga.
(1)

Direktiivis 92/65/EMÜ on sätestatud loomatervishoiu nõuded lammaste ja kitsede sperma, munarakkude ja embrüote (edaspidi „kaubad”) liitu importimiseks. Direktiivis on sätestatud, et liitu võib importida kaupu üksnes kolmandatest riikidest, mis on lisatud kõnealuse direktiivi kohaselt koostatud loetellu, ning millega on kaasas veterinaarsertifikaat, mis on koostatud samuti kõnealuse direktiivi kohaselt. Veterinaarsertifikaat peab tõendama, et kaubad on pärit tunnustatud seemendusjaamadest ja spermasäilituskeskustest ning embrüokogumis- ja -tootmisrühmadelt, mis pakuvad kõnealuse direktiivi D lisa I osaga vähemalt samaväärseid tagatisi.
(4)

Direktiivi 92/65/EMÜ (mida on muudetud komisjoni määrusega (EL) nr 176/2010 (4) D lisas on sätestatud toodete suhtes teatavad uued nõuded, mida kohaldatakse alates 1. septembrist 2010. Direktiivis on sätestatud spermasäilituskeskusi käsitlevad eeskirjad ning nende heakskiitmise ja järelevalve üksikasjalikud tingimused. Lisaks on selles sätestatud üksikasjalikud nõuded, mille alusel toimub embrüokogumis- ja -tootmisrühmade heakskiitmine ja järelevalve, in vivo viljastamise teel saadud embrüote kogumine ja töötlemine ning in vitro viljastamise teel saadud ja mikrotöödeldud embrüote tootmine ja töötlemine. Samuti muudeti sellega tingimusi, mis kehtivad hobuslaste sperma, munarakkude ja embrüote doonorloomade suhtes lisaks tingimustele, mis on sätestatud nõukogu 30. novembri 2009. aasta direktiivis 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (5).
(6)

Mõnikord võib juhtuda, et nakatumine on tehtud kindlaks vaid ühte saadetisse kuuluvate taimede puhul piirkonnas, kust kõnealust organismi ei ole 10 kilomeetri raadiuses nakatunud taimedest varem leitud ja et nakatumine on seotud saadetisega, mis toodi hiljuti kõnealusesse piirkonda või et see saadetis oli juba enne asjaomasesse piirkonda toomist kõnealuse kahjuliku organismi poolt nakatatud. Nendel juhtudel ja üksnes siis, kui ei ole mingit ohtu kõnealuse kahjuliku organismi levikuks, peaks liikmesriikidel olema võimalus otsustada jätta piiritletud ala määratlemata ja piirata ametlikke meetmeid, mida võetakse nakatunud taimede hävitamiseks, intensiivse uuringuprogrammi korraldamiseks ja asjaomase taimeliigi jälgimiseks.
1.

Artikkel 2 asendatakse järgmisega: „Artikkel 2 Töörühma ülesandeks on anda komisjonile nõu halduskoormuse vähendamise tegevusprogrammi kohta Euroopa Liidus, kus on seatud eesmärgiks 2012. aastaks vähendada ELi õigusaktidest tulenevat ettevõtete halduskoormust 25 % võrra, ning komisjoni tööprogrammis kindlaks määratud lihtsustamisalgatuste kohta. Eelkõige täidab töörühm järgmisi ülesandeid: — annab Interneti-konsultatsioonide teel ja liikmesriikides korraldatavatel töökohtumistel nõu konsultantide soovitatud halduskoormuse vähendamise meetmete kohta; — annab komisjonile selle taotluse korral nõu tegevuskavas esile kerkida võivate metoodiliste küsimuste kohta; — esitab vajaduse korral ettepanekuid selle kohta, milliseid olemasolevaid õigusakte saaks täiendavalt kasutada halduskoormuse vähendamisel; — annab komisjonile nõu lihtsustamisprogrammi kohta, eelkõige seoses nende õigusaktidega, mille abil on võimalik vähendada halduskoormust; — aitab komisjonil tagada halduskoormuse vähendamist käsitlevate ettepanekute vastuvõtmise nõukogus ja parlamendis; — koostab 2011. aasta novembriks aruande liikmesriikide parimate tavade kohta ELi õiguse rakendamisel kõige vähem koormaval viisil. Töörühma volitused kehtivad kuni 31. detsembrini 2012.”
(1)

Komisjoni 10. aprilli 1992. aasta otsuses 92/260/EMÜ (loomatervishoiunõuete ja veterinaarsertifikaatide kohta registreeritud hobuste ajutiseks impordiks) (3) on esitatud loetelu kolmandatest riikidest, kust on lubatud kõnealuseid hobuseid ajutiselt liitu importida, ning asjakohased sertifitseerimisnõuded. Kõnealuses loetelus, mis on sätestatud kõnealuse otsuse I lisas, on need kolmandad riigid ja nende territooriumi osad jaotatud ka sanitaarrühmadesse A–F. Egiptuse teatavad osad kuuluvad praegu sanitaarrühma E.
(1)

Komisjoni 18. juuli 2008. aasta määrusega (EÜ) nr 687/2008, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määramise analüüsimeetodid, (2) nähakse ette, et vastuvõetava pakkumise puhul teatatakse ettevõtjatele tarneplaani tähtajad võimalikult kiiresti. Seepärast on kõnealuse määruse artikli 2 lõike 4 esimeses lõigus sätestatud, et muude sekkumiseks pakutud teraviljade kui maisi puhul peab viimane tarne toimuma hiljemalt pakkumise saamise kuule järgneva neljanda kuu lõpus, aga Soome puhul hiljemalt 31. juulil.
(2)

2004. aasta septembris said Madalmaad direktiivi 91/414/EMÜ artikli 6 lõike 2 kohase taotluse äriühingult Koppert Beheer BV toimeaine kaaliumjodiidi kandmiseks direktiivi 91/414/EMÜ I lisasse. Komisjoni otsusega 2005/751/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
(3)

Liikmesriikidele on juba kättesaadav käibemaksudirektiivi XII jaotise kohane eriskeem, mida kohaldatakse väikeettevõtjate suhtes. Meede on erand käibemaksudirektiivi XII jaotisest ainult sel määral, kuivõrd maksukohustuslase eriskeemi kohane aastakäibe ülempiir on kõrgem kui praegu käibemaksudirektiivi artikli 287 lõike 10 kohaselt Lätis lubatud, s.o 17 200 eurot.
(1)

Euroopa Geostatsionaarset Navigatsioonilisasüsteemi (EGNOS) ja programmi Galileo hallatakse Euroopa Parlamendi ja nõukogu 9. juuli 2008. aasta määrusega (EÜ) nr 683/2008 Euroopa satelliitnavigatsiooni programmide (EGNOS ja Galileo) rakendamise jätkamise kohta (1). Määruse (EÜ) nr 683/2008 artikli 1 lõikes 1 on sätestatud, et programmid EGNOS ja Galileo hõlmavad kõiki vajalikke toiminguid, et määratleda, arendada, valideerida, ehitada, kasutada, uuendada ja täiustada süsteemi EGNOS ja programmil Galileo põhinevat süsteemi.
(1)

Üleujutus on katastroof määruse (EÜ) nr 1186/2009 XVII peatüki punkti C tähenduses; seepärast on põhjendatud eespool nimetatud määruse (EÜ) nr 1186/2009 artiklite 74–80 nõuetele vastavate kaupade tollivaba impordi lubamine.
(4)

Esimese tingimuse kohaselt peab kolmanda riigi reitinguagentuuridel olema tegevusluba või nad peavad olema registreeritud ja nende tegevuse üle teostatakse regulaarselt ja pidevalt tõhusat järelevalvet. Jaapani reitinguagentuuride õigus- ja järelevalveraamistik koosneb finantsinstrumentide ja börsiseadusest (seadus nr 25, 1948), mis on seotud reitinguagentuuride määrusega; riigikantselei määrusest finantsinstrumentidega kauplemise kohta (määrus nr 52, 2007), mis on seotud reitinguagentuuride määrusega; riigikantselei määrusest börsiseaduse (rahandusministeeriumi määrus nr 14, 1993) artikli 2 mõistete kohta, mis on seotud reitinguagentuuride määrusega, ning samuti finantsinstrumentidega kauplevate ettevõtjate järelevalve põhjalikest suunistest (täiendav osa) ja reitinguagentuuride järelevalve suunistest. 2009. aasta juunis võttis Jaapani parlament (Diet) vastu õigusakti, millega kehtestati reitinguagentuuride uus reguleeriv raamistik, millele 2009. aasta detsembris järgnesid valitsuse otsused ja riigikantselei määrused, millega nähti ette kõnealuse raamistiku tingimuste üksikasjad. 2010. aasta aprillis jõustunud raamistikus nõutakse, et reitinguagentuur oleks registreeritud Jaapani Finantsteenuste Agentuuris (JFSA), selleks et tema krediidireitinguid saaks reguleerimise eesmärgil Jaapanis kasutada, ning nähakse ette reitinguagentuuridele õiguslikult siduvad kohustused ja pidev järelevalve. JFSA-l on ulatuslikud volitused ja ta on võimeline võtma reitinguagentuuride suhtes mitmeid meetmeid, sh sanktsioone, kui viimased on sattunud vastuollu finantsinstrumentide ja börsiseadusega, mis on seotud reitinguagentuuride määrusega.
(60)

Itaalia esitas üksikasjaliku teabe kahe versiooni – militaar- ja tsiviilversiooni – tehniliste omaduste kohta, mis vastavalt Itaalia ametiasutustele kinnitab militaarversiooni olemasolu: — militaarversioon on raskem (8 t versus 7,6 t) ning selle stardimass on suurem (18 000 naela versus 16 800 naela); — militaarversiooni puhul on kere põhistruktuuri tugevdatud, et kasutada lükanduksi, parandada ballistilist kaitset, lisada tugevdused punktidesse, kuhu kinnitatakse täiendavad välised seadmed, ning saavutada energianeelduvus keres, mis vastab kokkupõrkekindluse rangematele nõuetele; — militaarversiooni mootor on suurema võimsusega PWC PT6C-67 (mitte PWC PT6C-67A); — militaarversiooni puhul on olemas abijõuallikas (APU), mis annab energiat mootorite seiskumise korral ning suurendab õhusõiduki toimevõimet; tsiviilversioonis APU puudub; — militaarversiooni telik on konstrueeritud raskeid maandumisi ja kokkupõrkeid silmas pidades, mis on tüüpiline sõjalise kasutuse puhul; tsiviilversioon on varustatud sissetõmmatava telikuga; — militaarversioon on varustatud kokkupõrkekindla iselukustuva toitesüsteemiga, mida on võimalik lennu ajal täita ja mis vastab teiste helikopterite sõjalistele nõuetele; tsiviilversiooni toitesüsteem ei ole nii kokkupõrkekindel; — militaarversioonil on muid eriomadusi, mida ei esine tsiviilversioonil: see on varustatud 20 mm kuulipildujatega ja raketilaskesüsteemiga; selle kere välisküljele on võimalik kinnitada täiendavaid seadmeid sõjaliseks kasutamiseks (et võimaldada sõjaväe sisenemist ja väljumist jne); see on varustatud tiibade ja rootori ballistilise kaitsega, relvastatud kabiiniga jne.
(49)

Et hinnata, kas Taani õigusaktid on ka tegelikult selle eesmärgi saavutamiseks kohased ja vajalikud, tuleb arvesse võtta mitmeid tegureid. Eelkõige tuleb tasakaalustada kaks terviseriski: ühelt poolt see, mis on seotud nitrosamiinide sisaldumisega lihatoodetes, ja teiselt poolt lihatoodete mikrobioloogiline ohutus. Viimane aspekt on enam kui tehnoloogiline vajadus, see on ka omaette võttes väga oluline tervisekriteerium. Kuigi tunnistatakse, et lihatoodete nitritikoguseid tuleb piirata, ei too liha väiksem nitritisisaldus automaatselt kaasa inimeste tervise paremat kaitset. Kõige kohasem nitritikogus sõltub mitmetest teguritest, millele on toidu teaduskomitee ja Euroopa Toiduohutusamet asjaomastes arvamustes osutanud, nt soola lisamine, niiskusesisaldus, pH, toote säilivusaeg, hügieen, õige temperatuur jms.